**Príloha 5**

**REGIONÁLNY ROZVOJ**

**Operačné programy v kompetencii sekcie programov regionálneho rozvoja**

Sekcia programov regionálneho rozvoja MPRV SR plní v programovom období 2014 – 2020 úlohy Riadiaceho orgánu (ďalej aj „RO“) pre Integrovaný regionálny operačný program (ďalej aj „IROP“). V programovom období 2007 – 2013 plnila sekcia úlohu Riadiaceho orgánu pre Regionálny operačný program (ďalej aj „ROP“) a Operačný program Bratislavský kraj (ďalej aj OPBK“).

Z dôvodu optimalizovania riadiacich štruktúr, racionalizácie počtu zamestnaneckých miest a s cieľom zefektívnenia činnosti MPRV SR bola od 31.08.2016 vytvorená sekcia programov regionálneho rozvoja a zmenená organizačná štruktúra sekcie a kompetencie jednotlivých odborov.

**Integrovaný regionálny operačný program 2014 – 2020**

Globálnym cieľom IROP je prispieť k zlepšeniu kvality života a zabezpečiť udržateľné poskytovanie verejných služieb s dopadom na vyvážený a udržateľný územný rozvoj, hospodársku, územnú a sociálnu súdržnosť regiónov, miest a obcí.

IROP má mnohoodvetvový charakter a je určený najmä pre regionálnu a miestnu samosprávu. Oprávneným územím je celé územie Slovenska (viac rozvinutý región Bratislavský samosprávny kraj a menej rozvinuté regióny – všetky ostatné samosprávne kraje).

**Ciele implementácie IROP v roku 2016**

V roku 2016 sa RO kvôli zrýchleniu procesov implementácie, plnenia cieľov IROP a zvýšeniu úrovne čerpania alokovaných finančných prostriedkov sústredil najmä na nasledovné úlohy a priority:

* prípravu dokumentácie a vyhlásenie výziev na predkladanie Žiadostí o nenávratný finančný príspevok (ďalej aj “ŽoNFP“), výziev na predkladanie projektových zámerov a písomných vyzvaní,
* nastavenie, prerokovanie a odsúhlasenie implementačného modelu IROP v zmysle čl. 7 nariadenia 1301/2013 s ohľadom na definovanie úlohy regionálnych partnerov a Sprostredkovateľských orgánov (ďalej aj „SO“),
* schvaľovanie Regionálnych integrovaných územných stratégií ako hlavných plánovacích a vykonávacích dokumentov, ktoré riešia potreby rozvoja regiónov,
* proces dezignácie / audit pripravenosti operačného programu,
* aktualizáciu riadiacej dokumentácie operačného programu (napr. hodnotiacich a výberových kritérií, príručiek, metodických usmernení, Interného manuálu procedúr RO a SO).

**Zameranie vyhlásených výziev/písomných vyzvaní**

Kľúčovou úlohou RO v roku 2016 bolo akcelerovať implementáciu operačného programu vyhlásením výziev na predkladanie ŽoNFP v súlade s indikatívnym harmonogramom výziev a v nadväznosti na plnenie cieľov výkonnostného rámca. V mesiacoch júl až december 2016 bolo v rámci IROP vyhlásených celkovo 8 dopytovo-orientovaných výziev na predkladanie ŽoNFP a 4 písomné vyzvania v rámci PO 6, spolu v celkovej hodnote 488 554 577 € (zdroj EÚ). Po zarátaní dvoch písomných vyzvaní na finančné nástroje z roku 2015 bolo k 31.12.2016 celkovo vyhlásených 14 výziev/vyzvaní v indikatívnej sume 632 803 756 € (zdroj EÚ), čo je 36 % z celkovej alokácie IROP. Dopytovo-orientované výzvy boli zamerané najmä na podporu dopravnej infraštruktúry (zlepšenie dostupnosti k cestnej infraštruktúre TEN-T a cestám I. triedy, zvyšovanie atraktivity verejnej osobnej dopravy, podporu cyklistickej dopravy), školskej infraštruktúry (podporu budovania materských, základných a stredných odborných škôl) a tvorbu pracovných miest v kultúrnom a kreatívnom priemysle. Vzhľadom na fakt, že IROP zahŕňa široké spektrum špecifických cieľov a investičných priorít, zverejneniu viacerých výziev predchádzali časovo náročné odborné rokovania s relevantnými odbornými a regionálnymi partnermi, ktorých sa týkalo zameranie výzvy.

**Súhrnný prehľad vyhlásených výziev IROP podľa alokácie, prioritných osí a špecifických cieľov** Tabuľka 1

|  |  |  |  |
| --- | --- | --- | --- |
| **Prehľad vyhlásených výziev/písomných vyzvaní v rámci IROP** | | | |
| **Prioritná os** | **Špecifický cieľ** | **Dátum vyhlásenia výzvy** | **Alokácia (€) (ERDF)** |
| **1. Bezpečná a ekologická doprava**  **v regiónoch** | 1.1 Zlepšenie dostupnosti k cestnej infraštruktúre TEN-T a cestám I. triedy | 30.11.2016 | 144 886 395 |
| 1.2.1 Zvyšovanie atraktivity a konkurencieschopnosti verejnej osobnej dopravy | 6.12.2016 | 33 149 361 |
| 1.2.1 Plán udržateľnej mobility | 7.10.2016 | 6 329 800 |
| 1.2.2 Cyklistická doprava | 21.12.2016 | 24 000 000 |
| **2. Ľahší prístup**  **k efektívnym**  **a kvalitnejším verejným službám** | 2.2.1 Materské školy | 6.12.2016 | 79 757 690 |
| 2.2.2 Základné školy | 22.12.2016 | 35 601 822 |
| 2.2.3 Stredné odborné školy | 22.12.2016 | 98 832 378 |
| **3. Mobilizácia kreatívneho potenciálu**  **v regiónoch** | 3.1 Tvorba pracovných miest v kultúrnom  a kreatívnom priemysle – decentralizovaná podpora | 17.10.2016 | 50 000 000 |
| 3.1 Písomné vyzvanie k predloženiu žiadosti o NFP v rámci implementácie finančných nástrojov | 9.11.2015 | 5 000 000 |
| **4. Zlepšenie kvality života v regiónoch**  **s dôrazom na životné prostredie** | 4.1 Zvýšenie energetickej efektívnosti bytových domov | 9.11.2015 | 139 249 179 |
| **6. Technická pomoc** | Mzdové zabezpečenie administratívnych kapacít SO IROP - VÚC a KM | 28.11.2016 | 2 939 210 |
| Mzdové zabezpečenie administratívnych kapacít RO IROP | 21.7.2016 | 10 291 318 |
| Mzdové zabezpečenie administratívnych kapacít SO IROP - MKSR | 6.10.2016 | 1 189 853 |
| Mzdové zabezpečenie administratívnych kapacít SO IROP - MZSR | 20.9.2016 | 1 576 750 |
| **Spolu** |  |  | **632 803 756** |

Prameň: MPRV SR

**Pokrok v plnení cieľov IROP a výkonnostného rámca**

Vzhľadom na špecifiká a komplexnú povahu IROP (rôznorodosť zamerania prioritných osí, vysoký počet SO, využívanie dvojkolového systému výberu ŽoNFP, aplikáciu integrovaných územných nástrojov a pod.) bolo aj v roku 2016 venované zvýšené úsilie všetkých zainteresovaných subjektov prípravnej fáze implementácie. Hlavným dôvodom pomalého nábehu implementácie (dosahovania plánovaných ukazovateľov programu a čerpania alokovaných finančných prostriedkov) bola komplexnosť implementačného modelu IROP, ktorý obsahuje niekoľko nových zásadných prvkov v porovnaní s inými operačnými programami resp. s programovým obdobím 2007­ – 2013 (ROP). V roku 2016 bolo potrebné pred samotným vyhlásením dopytovo-orientovaných výziev na predkladanie ŽoNFP nastaviť, prerokovať a odsúhlasiť implementačný model IROP so všetkými regionálnymi partnermi s ohľadom na čl. 7 nariadenia 1301/2013. Kľúčovým faktorom bolo nastavenie úloh a kompetencií SO, vrátane uplatňovania čl. 7 vo vzťahu ku krajským mestám. K návrhu spôsobu zapojenia SO do implementácie IROP prebehlo aj v roku 2016 viacero náročných odborných rokovaní a koordinačných stretnutí za účasti všetkých relevantných partnerov (VÚC, KM, spolupracujúcich rezortov).

Po nastavení a prerokovaní implementačného modelu bolo potrebné so všetkými SO pripraviť 17 nových zmlúv o delegovaní právomocí resp. dodatkov, ktoré definovali kompetencie SO. Proces aktualizácie a podpisovania zmlúv / dodatkov s jednotlivými SO bol ukončený v decembri 2016.

Zvýšený akcent IROP na kompetencie regionálnych partnerov a delegovanie právomocí na viaceré subjekty sa prejavil aj pri procese náročného schvaľovania Regionálnych integrovaných územných stratégií a nastavení dvojkolového výberového procesu ŽoNFP, ktorý zavádza ako inovatívny prvok v implementácii tzv. výzvy na projektové zámery.

Po časovo, organizačne a systémovo náročnom zabezpečení vyššie uvedených procesov, ktoré vyplývali z nastavenia IROP schváleného v zmysle pripomienok a nariadení EK, RO prijal v roku 2016 nasledovné opatrenia na zabezpečenie plnenia cieľov, ukazovateľov a čerpania záväzku n+3:

* vyhlásenie výziev v celkovom objeme 632 803 756 €,
* akcelerovanie procesov v rámci vyhlásených a pripravovaných výziev (najmä príprava procesu prijímania a hodnotenia ŽoNFP),
* príprava metodických usmernení pre žiadateľov; aktívna pomoc žiadateľom pri príprave projektov; workshopy zo strany RO a SO k vyhláseným a plánovaným výzvam,
* aktívna komunikácia RO so 17 SO ohľadom nastavenia úloh a kompetencií a tiež definovania časového harmonogramu plnenia úloh.

**Pokrok v kontrahovaní a čerpaní finančných prostriedkov programu**

V rámci IROP boli na národnej úrovni v rámci 4 súhrnných žiadostí o platbu k 31.12.2016 čerpané finančné prostriedky celkovo vo výške 38 691 612,01 € (z toho zdroj EÚ 31 083 694,66 €), čo predstavuje podiel čerpania 1,82 % z celkovej alokácie OP. Kontrahovanie bolo vo výške 159 386 532 € (z toho zdroj EÚ 129 446 476,25 €), čo predstavuje 7,51 % z celkovej alokácie IROP, ktorá je 2 122 886 242 € (z toho zdroj EÚ 1 754 490 415 €).

**Prehľad kontrahovania** Tabuľka 2

|  |  |  |  |  |  |  |
| --- | --- | --- | --- | --- | --- | --- |
| **Integrovaný**  **regionálny operačný program** | **Celková alokácia**  **2014 – 2020,**  **v €** | **Kontrahovanie k 31.12. 2016,**  **v €** | **Podiel kontrahovania**  **na záväzku 2014 – 2020, v %**  **%** | **Ročný nárast** | | **Nezakontrah. zostatok alokácie v €** |
| **€** | **Perc. bod** |
| 1 | 2 | 3=2/1 | 4 | 5 | 6=1-2 |
| **Prioritná os 1** | 512 588 239,0 | 0,0 | 0 | 0,0 | 0 | 512 588 239,00 |
| **Prioritná os 2** | 916 129 310,0 | 0,0 | 0 | 0,0 | 0 | 916 129 310,00 |
| **Prioritná os 3** | 270 424 175,0 | 5 882 353,0 | 2,18 | 0,0 | 0 | 264 541 822,00 |
| **Prioritná os 4** | 243 164 615,0 | 139 249 179,0 | 57,27 | 0,0 | 0 | 103 915 436,00 |
| **Prioritná os 5** | 105 877 196,0 | 0,0 | 0 | 0,0 | 0 | 105 877 196,00 |
| **Prioritná os 6** | 74 702 707,0 | 14 255 000,0 | 19,08 | 14 255 000,00 | 19,08 | 60 447 707,00 |
| **Spolu** | **2 122 886 242,0** | **159 386 532,0** | **7,51** | **14 255 000,0** | **0,67** | **1 963 499 710,00** |

Prameň: MPRV SR

**Prehľad čerpania** Tabuľka 3

|  |  |  |  |  |  |  |  |
| --- | --- | --- | --- | --- | --- | --- | --- |
| **Integrovaný**  **regionálny operačný program** | **Celková alokácia**  **2014 – 2020,**  **v €** | **Čerpanie**  **k 31.12.2016**  **v €** | **Podiel čerpania**  **na záväzku2014 – 2020 v %**  **%** | **Ročný nárast** | | | **Nevyčerpaný zostatok alokácie,**  **v €** |
| **€** | **Perc. bod** | |
| 1 | 2 | 3=2/1 | 4 | | 5 | 6=1-2 |
| **Prioritná os 1** | 512 588 239,0 | 0,00 | 0 | 0,00 | | 0 | 512 588 239,00 |
| **Prioritná os 2** | 916 129 310,0 | 0,00 | 0 | 0,00 | | 0 | 916 129 310,00 |
| **Prioritná os 3** | 270 424 175,0 | 1 470 588,25 | 0,54 | 1 470 588,25 | | 0,54 | 268 953 586,75 |
| **Prioritná os 4** | 243 164 615,0 | 34 812 294,75 | 14,32 | 34 812 294,75 | | 14,32 | 208 352 320,25 |
| **Prioritná os 5** | 105 877 196,0 | 0,00 | 0 | 0,00 | | 0 | 105 877 196,00 |
| **Prioritná os 6** | 74 702 707,0 | 2 408 729,01 | 3,22 | 2 408 729,01 | | 3,22 | 72 293 977,99 |
| **Spolu** | **2 122 886 242,0** | **38 691 612,01** | **1,82** | **38 691 612,01** | | **1,82** | **2 084 194 629,99** |

Prameň: MPRV SR

**Regionálny operačný program 2007 – 2013**

V roku 2016 sa RO sústredil na uzatváranie programového obdobia 2007 – 2013. Realizáciou a ukončením celkovo 2110 projektov ROP výrazne ovplyvnil kvalitu života obyvateľstva a prispel ku zvýšeniu konkurencieschopnej ekonomiky a atraktívnosti regiónov. Počas celého obdobia implementácie operačného programu dosiahlo čerpanie prostriedkov zdrojov EÚ výšku 1 482 221 227,08 €, pričom podiel čerpania prostriedkov EÚ na celkovej alokácii je na úrovni 95,35 %. ROP sa počas programového obdobia zameral na regionálnu infraštruktúru ako na jeden z najdôležitejších nástrojov pre zlepšenie kvality života obyvateľstva v regiónoch. ROP priniesol dotknutým regiónom významné pozitívne zmeny v oblasti zlepšenia verejnej infraštruktúry, najmä zvýšenie kvality školských budov a ich vybavenia, zlepšenie kvality života v obciach a cestnej infraštruktúry ciest 2. a 3. triedy a tiež lepšie podmienky pre poskytovanie sociálnych a nekomerčných záchranných služieb. Podporou investícií do školstva, regionálnych ciest a regenerácie sídiel ROP významným spôsobom napomohol regionálnej a miestnej samospráve pri posilnení schopnosti výkonu jej kompetencií.

Globálny cieľ ROP bol definovaný ako „Zvýšenie dostupnosti a kvality občianskej infraštruktúry a vybavenosti územia v regiónoch“. Globálny cieľ ROP bol napĺňaný na úrovni nasledovných prioritných osí ROP:

* Prioritná os 1 Infraštruktúra,
* Prioritná os 2 Infraštruktúra sociálnych služieb, sociálnoprávnej ochrany a sociálnej kurately,
* Prioritná os 3 Posilnenie kultúrneho potenciálu regiónov a infraštruktúry cestovného ruchu,
* Prioritná os 4 Regenerácia sídiel,
* Prioritná os 5 Regionálne komunikácie zabezpečujúce dopravnú obslužnosť regiónov,
* Prioritná os 6 Technická pomoc,
* Prioritná os 7 Európske hlavné mesto kultúry – Košice 2013.

Do implementácie ROP boli aktívne zapojené samosprávne kraje, ktoré vo vymedzenom rozsahu plnili úlohy SO pod Riadiacim orgánom. ROP vytvoril spomedzi všetkých operačných programov realizovaných v programovom období 2007 – 2013 najväčší priestor na zapojenie regionálnych štruktúr a samosprávnych krajov do implementačných procedúr, čím posilnil aktívnu účasť regiónov na realizácii regionálneho rozvoja podporovaného z finančných prostriedkov Európskeho spoločenstva. Od roku 2008 vykonávali samosprávne kraje (s výnimkou Bratislavského samosprávneho kraja) úlohu SO pre oblasti podpory zamerané na regionálne cesty, regeneráciu sídiel a infraštruktúru cestovného ruchu (opatrenia 5.1, 4.1 a 3.2).

Výzvy boli vyhlasované cielene s ohľadom na aktuálne sociálno-ekonomické okolnosti a najmä zmeny vo vykonávaní stratégie ROP a vzhľadom na priebežné vyhodnocovanie plnenia cieľov stratégie. V priebehu programového obdobia bolo zverejnených celkovo 54 výziev -  písomných vyzvaní. Najviac výziev v najväčšom finančnom objeme sa v zmysle logiky programového cyklu vyhlásilo na začiatku programového obdobia v rokoch 2009 (11 výziev) a 2010 (7 výziev). Ku koncu programového obdobia, v rokoch 2014 a 2015, boli vyhlásené dve dopytovo orientované výzvy (v rámci opatrení 1.1 a 3.1) a dve písomné vyzvania JESSICA vzhľadom na plnenie stanovených cieľov ROP a vyhodnotenie stavu čerpania prostriedkov v rámci jednotlivých PO a tiež po revíziách stratégie ROP.

**Sledovanie pokroku implementácie programu k 31. 12. 2016** Tabuľka 4

|  |  |  |  |  |  |
| --- | --- | --- | --- | --- | --- |
| **Prioritná os** | **Počet prijatých ŽoNFP** | **Počet schválených ŽoNFP** | **Počet zazmluvnených projektov** | **Počet ukončených projektov** | **Počet mimoriadne ukončených projektov**  **bez čerpania** |
| 1 | 1 747 | 830 | 803 | 803 | 32 |
| 2 | 391 | 200 | 168 | 168 | 33 |
| 3 | 348 | 162 | 136 | 136 | 28 |
| 4 | 1 293 | 911 | 849 | 849 | 79 |
| 5 | 100 | 82 | 81 | 81 | 1 |
| 6 | 57 | 54 | 53 | 53 | 2 |
| 7 | 22 | 20 | 20 | 20 | 0 |
| **Celkový súčet** | **3 958** | **2 259** | **2 110** | **2 110** | **175** |

Prameň: MPRV SR

**Finančné vyjadrenie pokroku v implementácii k 31. 12. 2016 v €** Tabuľka 5

|  |  |  |  |  |  |  |
| --- | --- | --- | --- | --- | --- | --- |
| **Prioritná os** | **Alokácia za zdroj**  **EÚ + ŠR** | **Výška žiadaného príspevku (NFP)** | **Výška schváleného príspevku (NFP)** | **Výška zazmluvnených prostriedkov (NFP)** | **Výška ukončených projektov (NFP)** | **Výška mimoriadne ukončených projektov bez čerpania** |
| 1 | 571 801 559,00 | 1 451 644 639,40 | 657 082 431,66 | 599 115 182,19 | 579 849 294,75 | 24 333 768,46 |
| 2 | 160 481 987,00 | 467 788 057,16 | 221 912 454,39 | 166 098 037,93 | 159 014 723,51 | 45 516 483,21 |
| 3 | 130 184 067,00 | 319 943 562,21 | 160 829 050,88 | 112 349 054,55 | 106 023 760,60 | 27 323 160,40 |
| 4 | 607 603 473,00 | 963 299 058,55 | 730 056 273,55 | 645 044 529,59 | 623 881 624,19 | 28 493 230,46 |
| 5 | 164 802 203,00 | 248 629 552,54 | 200 608 121,56 | 161 704 382,93 | 153 481 945,18 | 1 565 517,61 |
| 6 | 52 809 500,00 | 60 810 743,51 | 60 161 238,13 | 56 552 751,78 | 47 426 434,96 | 4 320 968,60 |
| 7 | 62 464 477,00 | 67 820 554,60 | 64 375 266,43 | 62 247 447,51 | 61 217 370,40 | 0,00 |
| **Celkom** | **1 750 147 266,00** | **3 579 936 167,97** | **2 095 024 836,60** | **1 803 111 386,48** | **1 730 895 153,59** | **131 553 128,74** |

Prameň: MPRV SR

**Operačný program Bratislavský kraj 2007 – 2013**

V roku 2016 sa RO sústredil na uzatváranie programového obdobia 2007 – 2013. V rámci operačného programu bolo celkovo ukončených 474 projektov. Čerpanie prostriedkov EÚ dosiahlo k 31.12.2016 výšku 94 013 785,02 €, pričom podiel čerpania prostriedkov EÚ na celkovej alokácii bol na úrovni 98,75%. OPBK prispel k posilneniu konkurenčnej schopnosti regiónu rozvojom vedomostnej ekonomiky a budovaním regiónu atraktívneho pre život. Počas svojej realizácie priniesol operačný program významné prínosy v oblasti zlepšenia verejnej infraštruktúry, zlepšenie kvality života v obciach, dopravnej infraštruktúry a technologického vybavenia malých a stredných podnikov. Napomohol samosprávam v Bratislavskom kraji pri výkone ich kompetencií.

Globálnym cieľom OPBK bolo posilnenie konkurenčnej schopnosti regiónu rozvojom vedomostnej ekonomiky a budovaním regiónu atraktívneho pre život. Špecifické ciele OPBK boli napĺňané prostredníctvom dvoch prioritných osí OPBK: Prioritná os 1 Infraštruktúra Prioritná os 2 Vedomostná ekonomika. Prvá prioritná os „Infraštruktúra“ bola zameraná na podporu budovania moderného a  atraktívneho regiónu pre občanov, návštevníkov a investorov. Druhá prioritná os „Vedomostná ekonomika“ podporovala v rámci OPBK inovácie a informatizáciu spoločnosti ako kľúčové tematické okruhy pre zabezpečenie dlhodobej konkurencieschopnosti regiónu.

Prijímateľmi pomoci z OPBK boli obce a mestá Bratislavského kraja, Bratislavský samosprávny kraj, Hlavné mesto SR Bratislava a jeho mestské časti, združenia miest a obcí, subjekt správy bytového domu a mikro, malí a strední podnikatelia (MSP) – fyzické alebo právnické osoby.

Do implementácie OPBK bol aktívne zapojený aj Bratislavský samosprávny kraj, ktorý vo vymedzenom rozsahu plnil úlohy sprostredkovateľského orgánu pod Riadiacim orgánom pre OPBK.

V rámci programového obdobia bolo celkovo vyhlásených 27 výziev na predkladanie ŽoNFP (13 za PO 1 vrátane troch vyzvaní v rámci iniciatívy JESSICA a 14 za PO 2 vrátane jedného vyzvania za iniciatívu JEREMIE). Projekty PO 3 – Technická pomoc – sa nepredkladali v rámci klasických výziev na predkladanie ŽoNFP, ale na základe Oznámení o možnosti predkladania ŽoNFP, resp. Písomných vyzvaní na predkladanie ŽoNFP.

**Sledovanie pokroku v implementácii programu k 31. 12. 2016** Tabuľka 6

|  |  |  |  |  |  |
| --- | --- | --- | --- | --- | --- |
| **Prioritná os** | **Počet prijatých ŽoNFP** | **Počet**  **schválených ŽoNFP** | **Počet zazmluvnených projektov** | **Počet riadne ukončených projektov** | **Počet mimoriadne ukončených projektov** |
| Infraštruktúra | 239 | 138 | 120 | 120 | 18 |
| Vedomostná ekonomika | 545 | 346 | 328 | 328 | 18 |
| Technická pomoc | 27 | 26 | 26 | 26 | 0 |
| **Celkom** | **811** | **510** | **474** | **474** | **36** |

Prameň: MPRV SR

**Finančné vyjadrenie implementácie k 31.12.2016 v €** Tabuľka 7

|  |  |  |  |  |  |  |
| --- | --- | --- | --- | --- | --- | --- |
| **Prioritná os** | **Alokácia za zdroj**  **EÚ+ŠR** | **Výška žiadaného príspevku (NFP)** | **Výška schváleného príspevku (NFP)** | **Výška zazmluvnených prostriedkov (NFP)** | **Výška riadne ukončených projektov** | **Výška mimoriadne ukončených projektov** |
| Infraštruktúra | 62 798 365,00 | 149 051 168,24 | 85 280 633,65 | 65 555 310,30 | 64 200 599,29 | 10 481 410,35 |
| Vedomostná ekonomika | 41 425 472,00 | 70 466 249,52 | 49 624 768,76 | 43 450 694,11 | 42 943 782,20 | 2 606 234,08 |
| Technická pomoc | 4 077 582,00 | 6 068 787,11 | 6 012 888,24 | 5 942 415,16 | 3 918 091,56 | 0,00 |
| **Celkom** | **108 301 419,00** | **225 666 696,59** | **140 957 541,58** | **114 948 419,57** | **9 860 506,72** | **13 087 644,43** |

Prameň: MPRV SR

**Programy cezhraničnej spolupráce 2007-2013**

Programy cezhraničnej spolupráce spadajú pod Európsku územnú spoluprácu a sú realizované s podporou štrukturálnych fondov EÚ, z Európskeho fondu regionálneho rozvoja so súčasnou finančnou účasťou jednotlivých národných rozpočtov. Sekcia programov cezhraničnej spolupráce MPRV SR zodpovedá za realizáciu jednotlivých programov, na ktorých participujú susediace štáty, Česká republika, Maďarsko, Poľsko, Rakúsko a tiež spoločný program ENPI, kde spolupracujú na programe Maďarsko – Slovensko – Rumunsko a Ukrajina.

Jednotlivé programy cezhraničnej spolupráce spoločne pripravujú Operačné programy, ktoré definujú rámec spolupráce, určujú priestor pre aktivity, projektové zámery na danom vymedzenom území. Sekcia programov cezhraničnej spolupráce zodpovedá za riadenie Operačného programu cezhraničnej spolupráce Slovenská republika – Česká republika, tiež plní úlohu Riadiaceho orgánu pre obdobie 2007-2013. V ostatných programoch cezhraničnej spolupráce Slovenská republika – Rakúsko, Maďarsko – Slovenská republika, Poľsko – Slovenská republika a operačného programu ENPI Maďarsko – Slovensko – Rumunsko – Ukrajina 2007 -2013 zastáva Slovenská republika pozíciu Národného orgánu, čo znamená, že koordinuje Program na Slovensku a tiež spolupracuje s jednotlivými Riadiacimi orgánmi.

Programy cezhraničnej spolupráce sú zamerané na hospodársku spoluprácu rôznych partnerov, zvýšenie sociálnej a kultúrnej súdržnosti, zlepšenie dostupnosti a komunikácie a ochranu prírodných hodnôt v prihraničných regiónoch. Programy podporujú zvyšovanie hospodárskej a sociálnej integrácie prihraničných regiónov.

Projektové zámery realizujú v oprávnených územiach jednotlivých programov rôzne subjekty, samosprávne kraje, obce, mestá, združenia obcí, príspevkové a rozpočtové organizácie ako aj školy, neziskové organizácie, záujmové združenia právnických osôb, občianske združenia a ďalšie subjekty. Špecifikom cezhraničných programov je podmienka spoločnej realizácie projektového zámeru minimálne dvoma projektovými partnermi, z každej strany hranice jedným a podmienka preukázateľného cezhraničného dopadu.

Oprávnené územia, v rámci ktorých je možné realizovať projekty s finančnou podporou niektorého z programov sú určené podľa geografickej orientácie programu na úrovni NUTS III v rámci susediacich regiónov zúčastnených štátov.

Výzvy na predkladanie žiadostí o poskytnutie finančného príspevku z ERDF za jednotlivé programy boli vyhlasované priebežne.

V rámci programu cezhraničnej spolupráce **Operačný program Slovenská republika – Česká republika 2007-2013** s alokáciou 92 740 141 € z prostriedkov ERDF bolo doteraz vyhlásených šesť výziev na predkladanie žiadostí o poskytnutie finančného príspevku. K 31. 12. 2016 program eviduje 320 schválených projektov vo výške 100,56 mil. € (za zdroj ERDF) a  320 zmlúv o poskytnutí finančného príspevku z ERDF v celkovej výške 100,56 mil. €. RO programu odstúpil od jednej zmluvy o poskytnutí NFP vo výške 25 tis. €. v roku 2016. K uvedenému obdobiu bolo prijímateľom vyplatených z ERDF 86,7 mil. € (suma znížená o nezrovnalosti), čo tvorí 93,48 % zo záväzku pre program.

Na **Program cezhraničnej spolupráce Maďarská republika – Slovenská republika 2007-2013** bolo alokovaných 176 496 479 € z prostriedkov ERDF. K 31. 12. 2016 bolo vyčerpaných takmer 169 mil. €, čo predstavuje 95,7 % z celkovej alokácie programu. V rámci programu bolo schválených 358 žiadostí o poskytnutie finančného príspevku.

Schválená alokácia ERDF pre **Program cezhraničnej spolupráce Poľsko – Slovenská republika 2007-2013** predstavuje 159 535 701 €.V rámci programu boli vyhlásené 2 výzvy na predkladanie žiadostí o poskytnutie FP. K 31. decembru 2016 bolo schválených 131 projektov v hodnote viac ako 191 mil. € z ERDF. K uvedenému dátumu dosiahlo čerpanie prostriedkov ERDF za program sumu 151,8 mil. €, čo predstavuje 95,15 % alokácie na program.

V rámci **Programu cezhraničnej spolupráce Slovenská republika - Rakúsko 2007- 2013** s alokáciou 59 906 355 € z prostriedkov ERDF bolo vyhlásených 12 kôl priebežnej výzvy na predkladanie žiadostí o poskytnutie finančného príspevku. K 31. 12. 2016 program eviduje 96 zmlúv o poskytnutí finančného príspevku z ERDF v celkovej výške takmer 57,47 mil. € (za zdroj ERDF). K uvedenému obdobiu bolo prijímateľom vyplatených 54,11 mil. € (za zdroj ERDF), čo tvorí 90,34 % zo záväzku pre program.

Schválená alokácia pre **Program cezhraničnej spolupráce ENPI Maďarsko - Slovensko - Rumunsko - Ukrajina 2007-2013** predstavuje 68,63 mil. €. K 31. 12. 2016 bolo prijímateľom vyplatených 54,3 mil. €, čo predstavuje približne 79,06 % alokácie na program. K 31. 12. 2016 bolo v rámci troch výziev uzatvorených 138 zmlúv.

**Programy cezhraničnej spolupráce – programy INTERREG V-A 2014-2020**

INTERREG je spoločný názov pre všetky programy spolupráce v novom programovom období 2014-2020, a to:

**Interreg V-A Slovenská republika - Česká republika**

Pre Program spolupráce Interreg V-A SK - CZ plní MPRV SR úlohu riadiaceho orgánu. Počas roka 2016 sa pripravovala riadiaca dokumentácia, ktorá je potrebná pre vykonanie auditu pripravenosti programu.

V rámci implementácie programu boli 22. 4. 2016 vyhlásené 4 výzvy na predkladanie žiadostí o nenávratný finančný príspevok. Výzvy boli uzavreté k 31.10.2016 a riadiaci orgán v rámci nich prijal 262 žiadostí. Zazmluvňovanie schválených projektov bude prebiehať v roku 2017.

Čerpanie alokácie za program za rok 2016 bolo z vyššie uvedených dôvodov nulové. Vzhľadom na schválenie programu v roku 2015 však čerpanie v rámci pravidla n+3 za rok 2017 nie je ohrozené.

**Interreg V-A Slovenská Republika - Rakúsko**

Pre Program spolupráce Interreg V-A SK - AT plní MPRV SR úlohu riadiaceho orgánu. Počas roka 2016 sa pripravovala riadiaca dokumentácia, ktorá je potrebná pre vykonanie auditu pripravenosti programu.

V rámci implementácie programu boli 9. 12. 2016 vyhlásené 4 výzvy na predkladanie žiadostí o nenávratný finančný príspevok. Vyhlásené výzvy sú otvorené, 1. hodnotiace kolo bolo uzavreté 28. 2. 2017. Riadiaci orgán prijal v rámci 1. hodnotiaceho kola 26 žiadostí. Zazmluvňovanie schválených projektov bude prebiehať v roku 2017.

Čerpanie alokácie za program za rok 2016 bolo z vyššie uvedených dôvodov nulové. Vzhľadom na schválenie programu v roku 2015 však čerpanie v rámci pravidla n+3 za rok 2017 nie je ohrozené.

**Interreg V-A Slovenská republika – Maďarsko**

MPRV SR plní v rámci programu Interreg V-A SK-HU funkciu Národného orgánu.   
V rámci implementácie programu bola dňa 29.6.2016 vyhlásená výzva na predkladanie projektov v rámci PO1 Príroda a kultúra, PO2 Posilnenie cezhraničnej mobility a PO4 Podpora cezhraničnej spolupráce orgánov verejnej správy a osôb žijúcich v pohraničnej oblasti. Vyhlásená výzva v rámci PO1 a PO4 skončila k 31.10.2016 a v rámci PO 2   
sa priebežne budú ukončovať jednotlivé kolá vždy k 31.1 a 31.10. každého roku. Zazmluvňovanie schválených projektov a následné čerpanie alokácie bude prebiehať v roku 2017.

**Interreg V-A Poľsko – Slovensko**

MPRV SR plní v rámci programu Interreg V-A PL-SK funkciu Národného orgánu.   
V termíne od 18. 5. 2015 do 31. 8. 2015 bola vyhlásená výzva na predkladanie tzv. návrhov vlajkových projektov. Celkovo bolo prijatých 37 návrhov vlajkových projektov.   
Po kvalitatívnom hodnotení bolo 5 návrhov odporučených na schválenie.

Dňa 26.1.2016 bola vyhlásená prvá výzva na predkladanie projektov v rámci prioritnej osi 2, investičnej priority 7b s termínom predkladania projektov do 31. 5. 2016.   
Po kvalitatívnom hodnotení skupiny expertov bolo 7 návrhov odporučených na schválenie.

Dňa 2. 2. 2016 bola vyhlásená výzva na predkladanie strešných projektov s termínom uzávierky 16. 2. 2016. Prostredníctvom strešných projektov bude v programe realizovaný Fond mikroprojektov. Na svojom 3. zasadnutí 31. 3.- 1. 4.2016 v Žiline schválil Monitorovací výbor 6 strešných projektov.

Dňa 4. 5. 2016 bola vyhlásená výzva na predkladanie návrhov projektov v rámci prioritnej osi 1 s termínom uzávierky 16. 8. 2016.

Dňa 30.08.2016 boli vyhlásené výzvy v rámci prioritnej osi 2, investičnej priority 7c a v rámci prioritnej osi 3 s termínom uzávierky 30. 11. 2016. V dňoch 28. - 29. 9. 2016 sa v Rzeszowe uskutočnilo 4. zasadnutie Monitorovacieho výboru. Monitorovací výbor schválil všetkých 5 odporučených návrhov vlajkových projektov a 7 projektov cestnej infraštruktúry.

Zazmluvnenosť programu k 31. 12. 2016 dosiahla 35,78 % a čerpanie bolo na úrovni 0,15 % z alokácie na program.

**Program ENI Cezhraničná spolupráca Maďarsko – Slovensko – Rumunsko – Ukrajina 2014 – 2020**

MPRV SR plní v rámci programu ENI funkciu Národného orgánu. Program ENI Cezhraničná spolupráca Maďarsko–Slovensko–Rumunsko–Ukrajina 2014-2020 bol schválený rozhodnutím EK C(2015) 9180 dňa 17. 12. 2015. Prvá výzva na predkladanie projektov bude vyhlásená v 1. štvrťroku 2017 a jej predmetom budú veľké infraštruktúrne projekty. V rámci tejto výzvy sa ráta s alokáciou do výšky 33% celkovej alokácie programu ENI.